(দিনাজপুর২৪.কম)একীভূতকরণ প্রক্রিয়া সম্পন্ন করে লাফার্জ হোলসিম লিমিটেড নামে যাত্রা করেছে বিশ্বের দুই সিমেন্ট কোম্পানি ফরাসি লাফার্জ এসএ ও সুইস হোলসিম লিমিটেড। তবে করপোরেট কাঠামোর কারণে বাংলাদেশে আলাদাভাবেই ব্যবসা করে যাবে তারা। যতদিন পর্যন্ত দেশে দুই কোম্পানি একত্র না হবে তত দিন লাফার্জ সুরমা ও হোলসিম বাংলাদেশের লাভক্ষতির হিসাব আলাদাই থাকবে। বিদেশে গ্রুপ পর্যায়ে একীভূতকরণের পর এ কোম্পানির বদলে লাফার্জ হোলসিম লিমিটেড তাদের এক উদ্যোক্তাগোষ্ঠীতে পরিণত হয়েছে। ডিএসই এ তথ্য জানিয়েছে।